cyanic-selkie/wikianc huggingface dataset:
Frjollum
Frjollum is in delsetting súdwest fan Lollum yn de gemeente Súdwest-Fryslân. De namme komt ek foar as Freolum, Triolen, Friowlom en Freleme fenne
Muontsefeart
De Muontsefeart is in feart yn de gemeente Súdwest-Fryslân. De feart rint east fan Sibrandabuorren en west fan de buorskip Lyts Wieren oant de Bûtlânswei.
De namme Muontsefeart jildt sûnt 15 maart 2007 as de offisjele namme, as ferfanging foar de eardere offisjele namme Monnikevaart.
Jevgeni Baratynski
Jevgeni Abramovitsj Baratynsky (Евге́ний Абра́мович Бараты́нский), 2 maart/19 febrewaris 1800 — 11 july, 1844) waard tige wurdearre troch Aleksander Poesjkin as de bêste Russyske elegyske dichter. Neidat der in lange tiid net folle omtinken foar syn wurk west wie, is er troch Anna Achmatova en Josef Brodsky op 'e nij ûndutsen as in dichter fan djippe tinzen (dichter-filosoof) thumb|left|150px|Baratynski's grêf op it tsjerkhôf fan [[Alexander Nevsky Lavra]]
Beringstrjitte
De Beringstrjitte (Ingelsk: Bering Strait, Russysk: Берингов пролив; B e ringov prol i v) is de seestrjitte dy't tusken de Grutte Oseaan en de Noardlike Iissee leit. It is de skieding tusken Aazje, (Sibearje) en de Feriene Steaten (Alaska). Oan de Amerikaanske side leit it skiereilân Steward, mei Kaap Prince of Wales, oan de Russyske side it Tsjoektsjenskiereilân, mei Kaap Dezjnjov. Yn de Beringstrjitte lizze de Diomedeseilannen dêr't de ynternasjonale datumgrins oerhinne rint en dy't de grins foarmje tusken Ruslân en de Feriene Steaten.
Yn de lêste iistiid wie it seenivo yn de Beringstrjitte sadanich leech, dat minsken en dieren fan Aazje nei Noard-Amearika lûke koene. Nei alle gedachten berikten yn dat tiidrek de earste minsken Amearika.
Kinetyske energy
right|thumb|In swiere truck mei hege snelheid hat in soad kinetyske enerzjy Kinetyske enerzjy of bewegingsenerzjy is in foarm fan enerzjy dy't in lichem hat trochdat it beweecht. De hoemannichte hinget gear mei de massa en de snelheid. De SI ienheid foar kinetyske enerzjy is de joule.
Yn de klassike meganika:
mei \ E_kde kinetyzke enerzjy, m = de massa en v = de snelheid.
wêryn \ I it traachheidsmomint fan it rotearjende objekt is, en \omega de hoeksnelheid.
ഗതികോര്‍ജ്ജം
Longemboly
In longemboly is in tromboaze (ôfsluting) fan in longslachier (arteria pulmonalis), sadat it dêrtroch fersoarge longweefsel net, of mar foar in part, fan bloed foarsjoen wurde kin. Dat hat negative gefolgen foar de soerstofopname yn de longen, foar it oantaaste diel fan de long sels (al ûntstiet meastal gjin longynfarkt omdat de long in soad kollateraalfetten, omliedingen, ta foldwaan hat). De ôfsluting is hast altiten in klute stjurre bloed, hoewol't ûnder tige bysûndere omstannichheden oare embolyen wol ris optrede kinne (bygelyks mei lucht of fet).
In ruteremboly is in folsleine ôfsluting fan beide longslachieren en bestjut in akute dea.
Diagnoaze
De diagnoaze wurdt steld troch in longperfúzjescan of, nijmoadriger, in CT-scan fan de longen. In ferheging fan de stof D-dimear yn it bloed is in wichtige oanwizing foar in tromboaze of emboly.
Kliffen fan Moher
thumb|right|200px|De Kliffen fan Moher, sjoen fan it suden út. Op de eftergrûn, links, kin de O'Briens Tuor sjoen wurde. De Kliffen fan Moher (Ingelsk: Cliffs of Moher, Iersk: Aillte an Mhothair) binne in acht kilometer lange rige kliffen yn Ierlân. De kliffen lizze tusken de doarpkes Doolin en Liscannor oan de westkust fan it lân, yn it greefskip Clare. Dizze kliffen foarmje ien fan de heechste klifkusten fan Jeropa. Yn it easten gean de kliffen oer yn de Burren.
By Hag's Head komme de kliffen likernôch 120 meter boppe de Atlantyske Oseaan út. Hjir stiet ek de Moher Toer, dy't boud waard yn de Napoleonistyske tiid. By O'Briens Toer leit it heechste punt fan 230 meter. De O'Briens Toer is in rûne stiennen útsjochtoer, dy't yn 1835 boud waard troch Cornelius O'Brien. Hy die dat foar de toeristen dy't ek yn dy tiid al op de kliffen ôf kamen. By goed waar kinne fan O'Briens Toer ôf de Araneilannen, yn de Galway Baai, sjoen wurde.
De kliffen binne in goed foarbyld fan eroazje troch de see. De sedimintêre lagen kinne teld wurde en der is foar tûzenen jierren oan geology te besjen.
Toerisme
Al lange tiid wurde de kliffen troch toeristen besocht. Tsjintwurdich binne de Kliffen fan Moher, mei sawat ien miljoen minsken yn it jier, de grutste toeristelûker fan Ierlân
De Helder
thumb|260px|Lizzing gemeente De Helder De Helder (Nederlânsk: Den Helder, mar foàr 1928: Helder) is in plak en gemeente yn 'e Nederlânske provinsje Noard-Hollân. De gemeente, dy't bestiet sûnt de Frânske Tiid, is de noardlikste gemeente op it fêstelân fan Noard-Hollân, en leit yn de regio Kop fan Noard-Hollân. De Helder hat de wichtichste marinebasis fan Nederlân.
Omgong fan Frankryk 1906
De 4e edysje fan de Omgong fan Frankryk waard hâlden fan 4 oant en mei 29 july 1906.
Oanpassingen
De yntroduksje fan it berchparkoers yn de Omgong fan 1905 hie in sukses west, dêrom waarden yn dit jier net allinnich de Fogezen mar ek it Sintraal Massyf yn de rûte opnaam.
De earste etappe einige yn Lille wylst de twadde etappe yn Douai fan start gie; dit wie foar it earst dat in etappe net starte yn itselde plak as dêr't de foarige etappe einige. Yn de twadde etappe waard in stikje oer Dútsk grûngebiet fytst.
Ek nij wie de yntroduksje fan de flamme rûge (reade flagge) in flagge yn de foarm fan in reade trijehoeke, dy't tenei de lêste kilometer fan in etappe waard oanjout.
Hikke (Ids Willemsma)
'Hikke' is in keunstwurk yn Easterwierrum dat makke waard troch keunstner Ids Willemsma.
De hikke stiet foar it atelier en wenning fan Willemsma. It moat foarkomme dat syn hûsdieren op de Doarpsstrjitte komme.
Golf fan Hammamet
thumb|260px|Golf fan Hammamet, foto makke troch NASA Landsat op in hichte fan 120 km
De Golf fan Hammamet is in golf dy't part is fan de Middellânske See. De Golf fan Hammamet grinzet yn it westen oan noardeast Tuneezje en leit benoarden de Golf fan Gabès.
De meast wichtige stêden oan de Golf fan Hammamet binne Nabeul, Hammamet, Sousse en Masakin.
thumb|left|220px|Sinne-ûndergong boppe de Golf fan Hammamet
Basketbal op de Olympyske Simmerspullen 1968
200px|thumb|right|It Olympyske Basketbal stadion fan Meksiko 1968
De Olympyske Simmerspullen 1968, ek wol de XIXe Olympiade neamd, waarden yn 1968 yn Meksiko-Stêd, Meksiko hâlden. It basketbal waard hâlden yn it Juan Escutia Sports Palace.
Juan Escutia Sports Palace
It Juan Escutia Sports Palace waard boud yn 1968 en hat plak foar 20.000 taskôgers. It stadion leit sa'n 18 km noardeastlik fan it Estadio Olimpico Universitario.
Mûzerid
De Mûzerid is in streamke yn de eardere gemeente Dongeradiel. It rint fan it noarden fan Eastrum troch de Jouswierpolder nei it noardeasten en rint troch oant It Heech Hôf east fan Jouswier. It is in natuerlik wetter.
De namme Mûzerid jildt sûnt 15 maart 2007 as de offisjele namme, as ferfanging foar de eardere offisjele namme Muizenrid. .
Universiteit fan Malmö
De Universiteit Malmö (Sweedsk Malmö universitet) is in publike hegeskoalle yn de súd-sweedske stêd Malmö. Mei goed 24.000 ynskreaune studinten en sa'n 1.600 meiwurkers is it de njoggende nei grutte yn Sweden.
Skiednis
De noch jonge hegeskoalle waard yn 1998 stichte, twa jier nei it beslút fan it regear om yn Malmö in ûnderwiisynstitút te stichtsjen. De Universiteit Malmö is ynternasjonaal oriïntearre, hat útwikselingsoerienkomsten mei 240 oare universiteiten en benei in tredde part fan de studinten hat in bûtenlânske eftergrûn. De universiteit leit yn it sintrum fan de stêd oan de Universitetsholmen, en hat in wichtige rol spile by omfoarming fan Malmö fan yndustrystêd nei in sintrum fan ûnderwiis. In grut part de kampus is boud op it stee dêr't oant mids jierren 80 in skipswerf lei.
Alvestêde Oldtimer Rally
De Alvestêde Oldtimer Rally, better bekend as de Auto-alvestêdetocht, is in alvestêdetocht foar âlde auto's en oare fiertugen út earder tiid, dy't bekendsteane as oldtimers. It is in 245 km lange toertocht dy't elts jier holden wurdt oan it begjin fan maaie, faak op 'e twadde sneon fan dy moanne. De Alvestêde Oldtimer Rally fûn foar it earst plak yn 1984, doe't in stikmannich entûsjaste eigners fan oldtimers op it idee kamen om 'e alvestêderûte te riden. De namme fan it barren is wat misliedend, om't de oantsjutting rally in wedstrydelemint suggerearret dat winliken net bestiet. Hjoed de dei wurdt it evenemint organisearre troch de Stifting Alvestêde Oldtimer Rally yn De Fochtel, yn gearwurking mei de stifting Nederlânsk Kultureel Mobyl Erfgoed.
Der dogge net inkeld auto's oan 'e Alvestêde Oldtimer Rally mei, mar ek frachtauto's, bromfytsen en motorfytsen. It iennichste betingst foar it meidwaan oan 'e toertocht is dat jins fiertúch foàr 1950 makke wêze moat. De measte dielnimmende oldtimers datearje út 'e perioade tusken 1920 en 1930, mar de âldsten stamje út 1904. Yn 2018 diene der 400 auto's en 200 motorfytsen en bromfytsen mei; dêrmei is de rally it grutste iendeiske oldtimerevenemint fan Jeropa.
De start fan 'e Alvestêde Oldtimer Rally fynt moarns tusken 7.00 en 9.00 oere plak fanôf in parkearterrein njonken camping 't Hop yn Wikel. Dêrwei wurdt in rûte folge dy't de dielnimmers oer Drylts, Snits, Ljouwert, Dokkum, Frjentsjer, Harns, Boalsert, Warkum, Hylpen en Starum tsjin 'e klok yn by de Fryske alve stêden lâns fiert. De finish is yn Sleat, dêr't de dielnimmers jûns foar 19.00 oere oankomme moatte.
Roger Taylor (Queen)
Roger Meddows Taylor OBE (King's Lynn 26 july 1949) is in Ingelsk drummer. Hy is bekend as de oprjochter en drummer fan Queen. Taylor en syn mei-bandleden fan Queen waarden yn 2001 opnaam yn de Rock and Roll Hall of Fame. Roger Taylor is de heit fan drummer Rufus Taylor
Priveelibben
Roger Taylor waard berne yn King's Lynn, Norfolk, Ingelân, as jongste yn in gesin fan twa. Taylor is twa kear boaske en hat fiif bern út trije relaasjes.
Ies (geografy)
thumb|De Deldener Ies In ies ( ek: iest) is in boulân fan in doarp of buorskip yn ien kompleks fan lytse perselen op meastentiids hege (sân)grûn. De iest kaam yn Fryslân foar yn De Wâlden by de Burgumer Mar, op de klaai ferspraat en op de eilannen (net altyd as âld boulân).
Te fergelykjen binne gaasten, fellingen, hiemen op It Amelân, essen yn Súdeast-Fryslân (behear troch in marke kaam ek foar). Yn oare provinsjes wurde se ek wol eng(h) neamd.
Alvestêde Ultrarin
De Alvestêde Ultrarin is in alvestêdetocht foar ultrarinners, d.w.s. tige lange-ôfstânsrinners. Dit evenemint, holden yn mids maaie, ûntstie yn 2002. De dielnimmers lizze geandefoets in rûte fan 230 km ôf by de Fryske alve stêden lâns, yn in tiidsspanne fan 32 oeren. Yn 2003 diene der noch mar fiif atleten mei, mar yn 2018 wiene der 32 dielnimmers.
Frisbuorren
Frisbuorren wie in delsetting súdwwest fan Harich yn de gemeente De Fryske Marren. De namme komt ek foar as Vrisburen en Vrisbuiren.
Sterke kearnkrêft
De sterke (kearn)krêft of sterke wikselwurking is de sterkste fan de fjouwer fûnemintele natuerkrêften út de natuerkunde. De sterke kearnkrêft beynfloedet allinnich kwarks en antikwarks en is ferantwurdlik foar it gearbinen fan kwarks sadat dy hadroanen foarmje kinne lykas protoanen en neutroanen.
Residuele effekten (gearfetten yn de Yukawa-potinsjaal) rikke oant bûten it hadron en bine de neutroanen en protoanen dêrnei ta de kearn fan it atoom. Sûnder dy krêft soenen de posityf laden protoanen elkoar ôfstjitte en soe in atoomkearn net bestean kinne.
De sterke kearnkrêft ûntstiet troch it kontinu útwikseljen fan krêftfierende dieltsjes tusken de kwarks. Dy krêftdragende dieltsjes hjitte gluoanen (fan it Ingelske "glue" dat lym betsjut).
De sterke kearnkrêft wurdt beskreaun troch de kwantumgromodynamika. De wurking wurdt ek wol omskreaun mei de term "kleurkrêft". Dêrby wurdt der fan útgien dat kwearks trije kleuren hawwe kinne (read, blau, grien) en anti-kwarks ek (anty-read, anty-blau, anty-grien). In gluon transportearret kleurlading fan de iene nei de oare.
Sinne
thumb|Sinne thumb|Sinne De sinne is de stjer dy’t tichtst by de ierde stjit en is it helderste objekt oan de himel. De Sinne foarmet it middelpunt fan it sinnestelsel.
Eartiids waard de sinne ek wol as planeet sjoen, foaral yn de tiid doe it geosintrisme noch as wier beskôge waard.
Plak fan de sinne yn it universum
De sinne befynt him sa'n 27.000 ljochtjier fan it sintrum fan it molkenpaad yn de ûngefear 3000 ljochtjier dikke galaktyske skiif en op 1 AI (149,6 miljoen kilometer) fan de ierde. De sinne beweecht him mei in snelheid fan rûn de 220 km./sek yn ûngefear 226 miljoen jier ien kear rûn it sintrum fan ús stjerrestelsel, it molkenpaad. Binnen it molkenpaadstelsel is it in ûnopfallende, min of mear trochsnee stjer. Se is mei in trochhinne trochsnee fan sa'n 1.392.000 kilometer it grutste objekt yn ús sinnestelsel en beslacht 99,8% fan de massa fan ús hiele sinnestelsel. De sinne bestiet foar it grutste diel út wetterstof; yn de bûtenste lagen rûn de 91 molpersint of 70 massapersint. It oare elemint dat in protte foarkomt is helium; rûn de 9 molpersint of 28 massapersint. Yn it sintrum fan de sinne, dêr't troch kearnreaksjes wetterstof omsetten wurdt yn helium is it gehalte wetterstof nei alle gedachten leger (35 massapersint) en dat fan helium heger (63 massapersint). Dy getallen binne fansels berekkene, net metten.
Brief oan Titus
It Brief oan Titus, yn it oarspronklike Gryksk: Επιστολή προς Τίτο, Epistoli pros Tito, ek wol koartwei Titus neamd, is it santjinde boek fan it Nije Testamint fan 'e kristlike Bibel. It is de tolfde fan 'e brieven, en heart ta de Pastorale Brieven en yn bredere sin ta de Brieven fan Paulus. De earste folsleine Fryske oersetting fan Titus stie yn 'e fertaling fan it Nije Testamint fan dû. Geart Aeilco Wumkes en Eeltsje Boates Folkertsma, dy't yn 1933 útkaam.
El Capitan Theatre
It El Capitan Theatre (letterlik: "El Capitan Bioskoop") is in ferneamde bioskoop yn 'e Amerikaanske stêd Los Angeles. It gebou waard yn 1926 boud en is in foarbyld fan Spanish Colonial Revival-arsjitektuer. It stiet yn 'e wyk Hollywood oan 'e bekende strjitte Hollywood Boulevard. Sawol de bioskoop as de oanbuorjende Frijmitselderstimpel fan Hollywood (no it El Capitan Entertainment Centre) binne eigendom fan The Walt Disney Company. Yn it El Capitan Theatre fine de premiêres plak fan it meastepart fan 'e films dy't troch Disney produsearre wurde.
Skiednis
It El Capitan Theatre waard yn 1926 boud as in skouboarch troch projektûntwikkeler Charles E. Toberman, de saneamde "Heit fan Hollywood", y.g.m. bioskoopútbater Sid Grauman, dy't ek eigner wie fan Grauman's Egyptian Theatre en Grauman's Chinese Theatre. It El Capitan stie yn 'e 1920-er jierren bekend as "Hollywoods Earste Thús foar Sprutsen Drama". Dat hie dermei te krijen dat der toanielfoarstellings op 'e planken brocht waarden, wylst yn 'e bioskopen doedestiden inkeld stomme films te sjen wiene. De earste foarstelling wie Charlot's Revue mei Gertrude Lawrence en Jack Buchanan op 3 maaie 1926. Yn totaal waarden der yn it El Capitan Theatre mear as 120 toanielfoarstellings opfierd. Dêroan wurken sels sokke Hollywoodleginden as Clark Gable en Joan Fontaine mei.
Yn 'e twadde helte fan 'e 1930-er jierren begûn it te knipen fanwegen de Grutte Depresje, en om't der almar minder publyk kaam, waarden er hieltyd minder foarstellings opfierd. Op 't langelêst waard it El Capitan Theatre omfoarme ta in bioskoop en begûn men der films te fertoanen. De earste grutte film dy't der draaide, wie Citizen Kane fan Orson Welles yn maaie 1941. Fuort dêrnei gie de bioskoop in jier ticht foar ferbouwing nei't er kocht wie troch filmstudio Paramount Pictures. Dêrby waard it ynterieur folslein modernisearre. De bioskoop gie yn 1942 wer iepen ûnder de namme fan Hollywood Paramount Theater. De earste film dy't der doe draaid waard, wie Reap the Wild Wind fan Cecil B. DeMille.
It El Capitan Theatre bleau de wichtichste bioskoop fan Paramount Pictures oan 'e Amerikaanske westkust oant de studio yn 1948 troch it fûnis fan it Amerikaansk Heechgerjochtshôf yn 'e anty-trustsaak U.S. vs. Paramount Pictures et al. twongen waard om syn bioskoopkeatling te ferkeapjen. Neitiid wie it El Capitan Theatre jierrenlang yn 'e hannen fan bioskoopkeatling United Paramount Theatres, en dêrnei gie it fan 'e iene yn 'e oare hân oer oant it yn 1985 yn it besit kaam fan Pacific Theatres. Ein 1980-er jierren kocht The Walt Disney Company in mearderheidsbelang yn dat bedriuw oan, wat late ta in nije yngeande renovaasje wêrfoar't it El Capitan Theatre fan 1989 oant 1991 ticht wie. Underwilens waard de bioskoop yn 1990 troch de gemeente Los Angeles oanwiisd as in Histoarysk-Kultureel Monumint fan Los Angeles.
De ferdjippings boppe de bioskoop hiene fan it begjin ôf oan yn gebrûk west troch oare bedriuwen. Barker Bros. Furniture Emporium, in meubelsaak, siet dêr fan 1926 oant de twadde helte fan 'e 1970-er jierren, en dêrnei waard de romte ferkocht oan oare bedriuwen. Troch de ierdbeving fan Northridge waard yn 1994 de stabiliteit fan it gebou oantaast en om't it sprinklersysteem ôfgie, wie it fan binnen ek in grutte rommel. De eigner fan 'e boppeste ferdjippings hold it doe foar besjoen, sadat it besit oergie op 'e bank dy't syn hypoteek ferstrutsen hie, CUNA Mutual Group. Mei Disney as fêste hierder seach CUNA Mutual de hege kosten fan restauraasje wol sitten, dat der waard $10 miljoen bestege om it gebou wer hielendal op te knappen, net inkeld de bioskoop, mar ek de kantoarromten dêrboppe. It gebou waard ek foar nochris $3 miljoen seismysk bestindige tsjin takomstige ierbevings. De ferbouwing wie op 'e tiid klear foar de premiêre fan 'e tekenfilm The Hunchback of Notre Dame op 21 juny 1996.
Fan 'e premiêre fan 'e tekenfilm Toy Story ôf, op 18 novimber 1995, oant 1 jannewaris 1996 hierde Disney de oanbuorjende Frijmitselderstimpel fan Hollywood foar Totally Toy Story, in tydlik temapark en promoasjebarren foar de film. Dat befoel sa goed dat Buena Vista Pictures Distribution, in dochterûndernimming fan Disney, de timpel yn july 1998 oankocht en der it El Capitan Entertainment Centre fan makke, dat brûkt wurdt foar promoasje fan grutte nije Disney-films. Der waard ek in Disney Store fêstige. Yn maart 2020 die CUNA Mutual de bioskoop en boppelizzende ferdjippings yn 'e ferkeap, wêrnei't it hiele gebou oankocht waard troch Disney. Datselde jiers gie de bioskoop tydlik ticht omreden fan 'e koroanafiruspandemy, en doe't er yn 2021 wer iepengie, mochten der ynearsten mar 100 minsken tagelyk by filmfertoanings oanwêzich wêze fanwegen de oardel meter ôfstân dy't oanholden wurde moast.
Arsjitektuer
It El Capitan Theatre beset de grûnferdjipping yn in kantoargebou fan seis etaazjes, dat boud is yn 'e California Churrigueresque-styl fan 'e yn Súdlik Kalifornje rûnom foarkommende Spanish Colonial Revival-arsjitektuer. De bûtenkant fan it gebou waard ûntwurpen troch Stiles O. Clements fan arsjitekteburo Morgan, Walls & Clements, wylst it ynterieur it wurk wie fan G. Albert Lansburgh. Fan binnen is it El Capitan Theatre in mingsel fan boustilen: Britsk-Yndysk yn 'e 1.100 sitplakken tellende filmseal, Ingelske Tudor-styl mei beskot yn 'e lobby en Italjaanske barok op 'e fasade. De bioskoop omfettet in grut Wurlitzer-bioskoopoargel, dat yn 1995 tafoege waard nei't it oarspronklik yn 1929 boud wie foar it Fox Theatre yn San Francisco.
Brief oan Titus
Skriuwer en oarsprong
Neffens de tsjerklike tradysje wurdt dit brief oan 'e apostel Paulus taskreaun, mar dêr is sûnt de njoggentjinde iuw ûnder bibelwittenskippers en teologen twifel oer ûntstien. Yn elts gefal liket Titus kwa ynhâld en taaleigen sa bot op twa oare Pastorale Brieven, 1 Timóteüs en 2 Timóteüs, dat dy trije suver wol troch ien en deselde persoan skreaun wêze moatte, oft dat no Paulus wie of net.
Tradisjoneel wurdt Titus datearre tusken 63 en 67, mar dan giet men derfan út dat Paulus it brief skreaun hat. It frij koarte brief is skreaun oan Paulus syn jongere mei-apostel Titus, dy't, sa docht bliken, in liedend amt beklaait yn 'e tsjerke op Kreta; de ynhâld bestiet foar it meastepart út goerie en warskôgings fan syn mentor Paulus. Yn Titus wurd ferwiisd nei in besyk fan Paulus oan Kreta (Tit. 1:5), dat net it besyk west hawwe kin dat yn Hannelingen 27:7 beskreaun stiet, fan hoe't it skip Kreta oandie dêr't Paulus as finzene mei nei Rome ta brocht waard. De tradisjonele útlis is dat Paulus nei syn twajierrige finzenskip yn Rome (sjoch: Hannelingen 28:30) weromkearde nei it easten, Kreta bylâns sylde en dêr Titus oanstelde, doe nei de stêd Efeze, oan 'e westkust fan Lyts-Aazje, ta gie en dêr syn oare meiwurker Timóteüs efterliet, wêrnei't er him nei Masedoanje bejoech. Dêr soed er de beide brieven oan Timóteüs en it brief oan Titus wei skreaun hawwe. left|thumb|320px|De [[apostel Paulus dy't syn brieven skriuwt, op in skilderij út 'e 16de iuw. (Yn wurklikheid diktearre Paulus syn brieven oan in slaaf.)]]
Ynhâld
It Brief oan Titus is ien fan 'e koartere brieven fan Paulus. De apostel begjint it mei in ynlieding en groetnis (Tit. 1:1-4), wêrnei't er yngiet op 'e opdracht dy't er by harren ôfskie op Kreta oan Titus jûn hat (Tit. 1:5-9), om 'e tsjerken op it eilân op oarder te bringen. Dan giet er fierder mei rie oangeande it bestriden fan lju dy't dwaallearen ferkundigje (Tit. 1:10-16), en oer hoe't kristenen har hearre te hâlden en te dragen, sawol ûnderling as nei bûtensteanders ta (Tit. 2:1-3:11). Nei noch wat persoanlike meidielings (Tit. 3:12-14), beslút Paulus syn brief mei in groetnis en in seiniging (Tit. 3:15).
Fryske oersetting
Yn 1919 joech dû. Geart Aeilco Wumkes yn syn Ut 'e Heilige Dobbe û.m. in oersettingsfragmint fan eigen hân fan Tit. 3:3-8 út. De earste folsleine Fryske oersetting fan Titus stie yn it Nije Testamint fan Wumkes en Eeltsje Boates Folkertsma, dat yn 1933 útkaam en dat fan 1943 ôf ûnderdiel útmakke fan 'e earste Fryske bibeloersetting. Om't sawol teologen as taalkundigen beswieren tsjin 'e fertaling Wumkes-Folkertsma hiene, waard fan 1966 ôf wurke oan in nije bibeloersetting, dy't yn 1978 útkaam as de Nije Fryske Bibeloersetting (mei stipe fan 'e provinsje Fryslân, it Nederlands Bijbelgenootschap te Haarlim en de Katholieke Bijbelstichting te Bokstel). Dat is de fertaling dy't noch altiten yn gebrûk is, yn 'e foarm fan 'e trêde, ferbettere druk fan 1995. De oersetting fan Titus waard dêrby dien troch drs. H. Dijkstra, dy't op taalkundich mêd ûnderstipe waard troch perfester dr. Jelle Hendriks Brouwer.
Mûzeryd
De  Mûzeryd is in feart yn de gemeente Tytsjerksteradiel. De feart rint fan de Ryptsjerkster Feart west fan de Ottemawei nei it easten en krijt besuden de Sippenfennen de namme Wâlster Mûzeryd.
De namme Mûzeryd jildt sûnt 15 maart 2007 as de offisjele namme, as ferfanging foar de eardere offisjele namme Muizenried.
Afanasi Fet
thumb|Fets portret troch [[Ilya Repin]]. Afanasi Afanasijevitsj Fet (Афана́сий Афана́сьевич Фет); 5 desimber, 1820 — 3 desimber, 1892), wie in dichter dy't de Russyske poëzij de lêste 25 jier fan de 19e iuw dominearre.
Paul von Lettow-Vorbeck
thumb|Paul von Lettow-Vorbeck oan de lofter kant Paul Emil von Lettow-Vorbeck (Saarlouis, 20 maart 1870 - Hamburch, 9 maart 1964) wie in Dútske generaal dy’t ferneamd wurde soe, doe't yn de Earste Wrâldkriich alliearde soldaten it Dútsk East-Afrika ynfoelen.
Von Lettow-Vorbeck wie befelhawwer fan it leger yn dy Dútske koloanje en koe mei in lyts legerke fan om-ende-by 2.000 man en in soad lânseigen soldaten, in allieard leger fan likernôch 100.000 man fjouwer jier dwaande hâlde. Hy joech him pas oer op 25 novimber 1918, dat wie twa wiken nei de Dútske kapitulaasje. Von Lettow wûn sels noch in gefjocht op 13 novimber, twa dagen nei it ûndertekenjen fan de wapenstilstân. Fan de Britten krige er te hearren dat der frede sletten wie. Dêrnei folgen ûnderhannelings en de Britten joegen Von Lettow in earfolle oerjefte, dêr't hy mei akkoard gong. Op 25 novimber 1918 kaam er offisjeel in ein oan de Earste Wrâldkriich yn East-Afrika.
Op 25 novimber gongen alle soldaten fan Von Lettow mei nei it doarp Abercorn. Syn offisieren, tritich yn getal, waarden oan de Britske brigadegernaal W.F.S. Edwards foarsteld. As bewiis fan har achtinge foar de dappere tsjinstân mochten de offisieren har wapens hâlde. Ek de Askary-soldaten leinen harren wapens del en marsjearden oarderlik nei it kriichsfinzenenkamp. It waard doe wol dúdlik dat in tige lytse groep fan Dútske soldaten tsjin de alliearden striden hie. Der wienen op dat stuit noch mar 30 Dútske soldaten, 125 ûnderoffisieren en manskippen, 1168 askary, 1522 dragers en inkele hûnderten froulju. De Spaanske gryp soarge foar noch 11 slachtoffers.
It wie foar de Britten hast net te begripen dat Von Lettow it mei sa'n lyts leger sa lang úthâlde koe, wylst de Britten mei mear as 100.000 soldaten wienen. Nei alle gedachten binne yn de kriich yn Afrika in pear tûzen manskippen sneuvele of omkaam troch sykten en koste de oarloch de alliearden mear as 200 miljoen pound sterling.
Nei de kriich die bliken dat de Britten in soad respekt hienen foar de generaal. Se nûgen him sels út as earegast op in reuny fan âld-striders. Yn alle gefallen hienen sy oprjochte bewûndering foar de prestaasjes fan dizze man.
Sint-Gertrudistsjerke (Peins)
De Sint-Gertrudistsjerke is in tsjerkegebou fan de Stifting Alde Fryske Tsjerken yn Peins.
Skiednis
De tsjerke (± 1300) wie yn de katolike tiid oan de hillige Gertrudis wijd. De ienbeukige tsjerke mei resten fan dowestien hat in trijesidige koarsluting. Yn 1902 is de sealtektoer ôfbrutsen. Fan dy stienen is in nije westgevel boud mei in houten geveltoer. Yn de toer hinget in yn 1654 getten klok fan klokkejitter Jurrien Balthasar.
Oargel
thumb|200px|left|Van Dam-oargel It hjoeddeiske oargel boude L. van Dam en Zonen yn 1867 foar de tsjerke, wylst de oargelkas yn 1828 oarspronklik boud waard foar de Frjentsjerter Fermanje. Van Dam brûkte foar de bou fan it doe nije oargel piipwurk fan it âldere oargel, dat Jan Harmens yn 1700 foar de tsjerke boude.
It oargel hat 7 registers en ien manuaal en in oanhongen pedaal.
Aleksander Herzen
thumb|Aleksander Herzen. Sergei Lvovich Levitsky, 1860 Aleksander Ivanovitsj Herzen (Russysk: Александр Иванович Герцен, Aleksandr Ivanovitsj Gertsen) (Moskou, 6 april 1812 (OS 25 maart) - Parys, 21 jannewaris (OS 9 jannewaris) 1870) wie in foaroansteand Russysk filosoof en publisist.
Yn 1853 rjochte Herzen tegearre mei syn freon Ogarow de 'Frije Russyske Parse' op, dêr't ûnsensurearre yn publisearre wurde koe. Itselde jilde foar it tydskrift 'De Klok' dat er tusken 1857 en 1867 útjoech. Herzen hat as útjouwer en publisist in soad ynfloed hân op liberale en sosjalistyske streamingen yn Ruslân en derbûten ek wol. Herzen liet sjen dat er in foarfjochter fan minsklike weardichheid en yndividuele rjochten wie. Hy stie it demokratysk rjocht op frijheid en persoanlike ferantwurdlikens fan elts minske foar. Herzen is him lykwols ek altyd bewust west fan de gefaren dy't de ideeën fan syn eigen sosjalistyske en revolúsjonêre bûnsgenoaten oanklibben. Hy hie in ôfgriis fan fanatisy en foarseach yn harren tinken, dwaan en litten nije foarmen fan deltwang. De 20e iuw hat syn gelyk bewiisd.
Karel van het Reve hat mei de histoarikus Jan Willem Bezemer en de Amerikaanske heechlearaar Peter Reddaway yn 1969 te Amsterdam de Aleksander Herzenstifting oprjochte. Dizze stifting publisearre yn de Kâlde Oarloch dissidinte sovjetliteratuer. De Stifting is yn 1998 opheft.
Sûnder titel (Ids Willemsma, 1987)
'Sûnder titel' is in keunstwurk op It Hearrenfean dat makke waard troch keunstner Ids Willemsma.
It keunstwurk fan tsien omfallende planken waard makke foar it eardere arbeidsburo en moast mei opsetsin kontrastearje mei it sobere gebou.
Queen (album)
Queen is it debútalbum fan Queen. It album waard opnommen yn desimber 1971 yn de De Lane Lea studio's yn Londen en fan juny oant en mei novimber 1972 yn de Trident studio's ek yn londen en waard inkelde moannen letter op 13 july 1973 útbrocht.
Sûnder titel (Ids Willemsma, 1984)
'Sûnder Titel' is in keunstwurk yn Ljouwert dat makke waard troch keunstner Ids Willemsma.
It keunstwurk bestiet út fjouwer trijehoeken fan plaatstiel. It binne twa opsteande trijehoeken en twa lizzende. It is makke foar de Sintrale Biblioteketsjinst, dy’t earst yn it gebou siet.
Nau (Makkum)
It Nau is in feart yn de gemeente Súdwest-Fryslân. De feart ferbynt de Skraarder Feart mei de Molkfeart noardeast fan Makkum.
De namme it Nau jildt sûnt 15 maart 2007 as de offisjele namme, as ferfanging foar de eardere offisjele namme Het Nauw.
Froskepôle
Froskepôle is it terrein súdeast fan Ljouwert dêr't it Wâldmansdjip yn it Langdeel útkomt. In eintsje westlik stie eartiids de bekende wetterherberch Froskepolle. De namme komt ek foar as Froaskepôle, Froskepol, Froschepolle en Froskenburch.
Ferskaat
Radio Froskepôle, in programma fan Omrop Fryslân, is nei Froskepôle ferneamd.
Golf fan Gabès
thumb|260px|De Golf van Gabès fan 200 km hichte sjoen
De Golf fan Gabès is in golf dy't part is fan de Middellânske See. De Golf fan Gabès leit eastlik fan Tuneezje, benoarden Lybje en súdlik fan Itaalje. De meast wichtige stêden oan de golf binne Sfax en Gabès (it ekonomyske en administrative sintrum fan de regio). Der wurdt fiske op tonyn en spûnzen.
De Geasten
De Geasten is in buorskip fan sa'n acht huzen súd fan Aldegea yn de gemeente Smellingerlân. De Geasten leit yn de himrik fan Aldegea oan de Skeane Heawei. De namme komt ek foar as De Gaasten en Gheestbuyr.
List fan bylden op It Amelân
Dit is in (ûnfolsleine) gronologyske list fan bylden op It Amelân. Under in byld wurdt hjir ferstien elk trijediminsjonaal fisueel keunstwurk yn de iepenbiere romte fan de gemeente It Amelân, wêrby't byld brûkt wurdt as sammelbegryp foar skulptueren, stânbylden, ynstallaasjes en oare byldhouwurken.
Trekskip
thumb|200px|right|Trekskip op âlde printbriefkaart fan 1922 út [[Folendam.]] thumb|200px|right|''Binnenkant fan in trekskip op de Haarlimmertrekfeart (Amsterdam) yn 1760. thumb|200px|right|Tekening fan in trekskip op de Nieuweramstel, 1700-1725. In trekskip (ek trekskûte en lûkskip) is in histoarysk skip mei in roefke, dat troch in hynder of troch minsken fan de wâl ôf lutsen wurdt. It trekskip waard foaral foar passazjiersferfier brûkt.
Wurkwize
It skip waard lutsen troch in hynder mei op syn rêch it snikjong, ek wol jagertje, neamd. Dit lûken wurdt jeien neamd. It paad dêr't de skipjager oer rint hjit jaachpaad. De line waard op sekere hichte oan de mêst fêstmakke sadat dy boppe strewiel en pealwurk op de ouwer bleau. Yn bochten en op krusings mei oare fearten stiene rolpeallen dêr't de jaachline omhinne laat waard sadat it skip net yn de wâl lutsen wurde koe. Mei in hynder yn 'e draf helle sa'n skip likernôch 7 km yn de oere.
Skipstypen
Foar de trekfeart waarden spesjale skipstypen brûkt. Sy moasten nochal licht wêze om de faasje deryn hâlde te kinnen. Tekeningen út de 17e iuw litte sjen dat de skipkes faak in rjochte fallende stjûne hiene. Yn Grinlân en Súd-Hollân waard de snebbeschuit in soad brûkt. Yn Noard-Hollân waarden trekskippen meast as kaag oantsjut. Yn 1621 stelt it Grinzer stedsbestjoer de rûne foarstjûne ferplicht, dêrtroch ûntstie de skerpe pream. In oar skipstype dat in protte foar de trekfeart brûk waard is de snikke. Yn 1645 wurde de snikkeskippers foar it earst neamd, nammentlik yn Ljouwert.
It Nau
It Nau is in feart yn de gemeente Súdwest-Fryslân. It wetter ferbynt de Wite Brekken besuden Snits mei it súdliker lizzende Aldhôf en De Geau benoarden Langwar.
De namme it Nau jildt sûnt 15 maart 2007 as de offisjele namme, as ferfanging foar de eardere offisjele namme Het Nauw van De Brekken.
Hispanje
thumb|De fiif Romeinske provinsjes ûnder it bewâld fan [[Diokletianus]] Hispanje wie yn de klassike âldheid de Latynske namme fan it Ibearysk Skiereilân (no Spanje, Portugal, Gibraltar, Andorra en in lyts stik fan Frankryk) dy't fral troch de Romeinen ûnder it bewâld fan keizer Diokletianus brûkt waard.
The Hollywood Reporter
The Hollywood Reporter, soms ôfkoarte ta THR, is in Amerikaansk tydskrift dat sawol op papier as online útkomt. Sa't de namme al seit, docht it ferslach fan "Hollywood": it leit him ta op nijs út 'e Amerikaanske filmyndustry, tillefyzjeproduksje en bredere entertainmentsektor. The Hollywood Reporter is in wykblêd dat al bestiet sûnt 1930. De haadredaksje is fêstige yn Los Angeles. It tydskrift wurdt útjûn troch de Billboard-Hollywood Reporter Media Group, in dochterûndernimming fan Valence Media, dy't ek it muzykblêd Billboard publisearret.
Skiednis
The Hollywood Reporter waard yn 1930 oprjochte troch William R. Wilkerson (1890-1962) as it earste fakblêd oer de entertainmentyndustry fan Hollywood dat op deistige basis ferskynde. De earste edysje kaam út op 3 septimber fan dat jier en omfette op 'e foarside Wilkerson syn eigen kollumn Tradeviews, dy't neitiid tige ynfloedryk wurde soe. De earste tsien jier, útsein in lyts skoftke, ferskynde The Hollywood Reporter eltse dei fan moandei oant en mei sneon, en fan 1940 ôf fan moandei oant en mei freed.
Wilkerson wie in antykommunist dy't fan 'e ein fan 'e 1930-er jierren ôf fia The Hollywood Reporter aktyf de gearspanningsteory oan 'e lêzers besocht op te kringen, dat de filmyndustry fan Hollywood in kommunistysk bolwurk wie. Yn 't bysûnder wied er tsjin op it ynfloedrike fakbûn fan filmakteurs, it Screen Actors Guild, dat er allegeduerigen it "Reade Brêgehaad" neamde. Yn syn kollumn Tradeviews neamde er de earste nammen fan lju dy't fertocht waarden fan kommunistyske sympatyen, ûnder wa Dalton Trumbo en Howard E. Koch. Acht fan 'e alve minsken dy't Wilkerson yn syn kollumn swartmakke, hearden ta de saneamde Hollywood Ten, dy't nei de harksittings yn 1947 troch de Kommisje oangeande Un-Amerikaanske Aktiviteiten fan it Amerikaanske Hûs fan Offurdigen op 'e Hollywood Blacklist kamen te stean, de swarte list mei lju dy't omreden fan harren fermiende politike opfettings net mear yn Hollywood wurkje mochten.
Wilkerson stie oan it haad fan The Hollywood Reporter oan syn ferstjerren yn 1962 ta, hoewol't er oardel jier foar syn dea ophold mei Tradeviews. Yn syn nekrology fernijde it blêd dat Wilkerson "yn haadsaak ferantwurdlik wie foar it foarkommen dat kommunisten har yn filmproduksjemaatskippijen yn Hollywood yngrave koene." Yn 2012, doe't de oprjochting fan 'e Hollywood Blacklist 65 jier lyn wie, publisearre The Hollywood Reporter in wiidweidich en objektyf ûndersykssjoernalistyk artikel fan Gary Baum en Daniel Miller, wêryn't it blêd mei de eigen rol yn it ramt fan 'e Blacklist yn it reine besocht te kommen. Yn deselde edysje bea Wilkerson syn soan W.R. Wilkerson III yn it iepenbier syn ûntskuldigings oan foar it dwaan fan syn heit. Hy skreau dat dyselde foar it oanfiterjen fan 'e heksejacht op fermiende kommunisten motivearre wie troch wraak fanwegen syn eigen mislearre ambysje om eigner fan in filmstudio te wurden.
Nei Wilkerson syn dea naam yn 1962 syn widdo Tichi Wilkerson Kassel syn funksjes as útjouwer en haadredakteur oer. Sy ferkocht The Hollywood Reporter yn april 1988 foar de priis fan $26,7 miljoen oan BPI Communications, in dochterûndernimming fan Affiliated Publications. Robert J. Dowling krige it doe foar it sizzen by The Hollywood Reporter, en hy stelde yn 1990 Alex Ben Block oan as haadredakteur. Dyselde en syn ûnderhearrige Teri Ritzer diene war om it sensasjonalisme en de rûnôm foarkommende freonepolityk, dy't ûnder de lieding fan 'e Wilkersons ûntstien wie, út it blêd te wjudzjen.
Yn 2009 waard The Hollywood Reporter troch Nielsen ferkocht oan Prometheus Global Media, in nij foarme joint venture fan Pluribus Capital Management en Guggenheim Partners. Richard Beckman waard oansteld as de nije haadredakteur. Noch gjin jier letter kocht Beckman it blêd sels fan Prometheus Global Media, wêrnei't er Janice Min oanloek om haadredakteur foar him yn 't plak te wurden. It waard de taak fan Min, dy't earder haadredaktrise fan Us Weekly west hie, om The Hollywood Reporter op 'e nij út te finen en wer winstjaand te meitsjen. Under har lieding hold it blêd op in deistich útkommende krante te wêzen en feroare it yn in wykliks ferskinend glossy grutformaats tydskrift, mei in folslein nije webside dy't by steat wie om op elts stuit breaking news te publisearjen.
Stêf
The Hollywood Reporter hie mids 2000-er jierren noch in stêf fan likernôch 150 wurknimmers. Nei jierren fan besunigingsmaatregels en ôfslankings binne dêr anno 2023 noch sa'n 90 fan oer. Ien fan 'e bekendste sjoernalisten fan it blêd is filmkritikus Todd McCarthy, dy't yn 2010 by The Hollywood Reporter oannommen waard nei syn ûntslach by konkurrint Variety.
Rudolf Eucken
thumb|Rudolf Eucken Rudolf Christoph Eucken (* 5 jannewaris 1846 yn Auwerk (East-Fryslân); † 15 septimber 1926 yn Jena) wie in East-Frysk filosoof en winner fan de Nobelpriis foar de Literatuer yn 1908.
Tagongsstek
'Tagongsstek' is in keunstwurk yn Alde Leie dat makke waard troch keunstner Ids Willemsma. It keunstwurk bestiet út in stek fan fjouwer trijehoeken.
Geins
Geins is in delsetting súd fan Wommels yn de gemeente Súdwest-Fryslân. De namme komt ek foar as Geynsera gueed
Golf fan Tunis
thumb|260px De Golf fan Tunis (Arabysk: خليج تونس (Bahr al-Tunis)) is in grutte golf fan de Middellânske See noardeastlik fan Tuneezje.
Marke (organisaasje)
In marke is in âlde organisaasje fan alle boeren yn in doarp (bytiden inkele doarpen) of buorskip foar it regeljen en hanthavenjen fan fan de rjochten fan boeren op de grûn. De koater wie neist de eigenierde net of foar in lyts part rjochtige. Marke wie yn Fryslân seldsum trochdat de fjildyndieling en ferkaveling net folle oanlieding joegen foar in strakke mienskiplike organisaasje. Marken wienen der al op de eilannen, by de Burgumer Mar en yn de Stellingwerven.
Golf fan Tunis
De haadstêd fan Tuneezje, Tunis leit oan de súdwest igge fan de golf, besuden Kaap Kartago. Noardeastlik fan Tunis lizze de ruïnen fan Kartago, no in diel fan Tunis.
De grins fan de Golf mei de Middellânske See is de line fan Kaap Farina (Ras et Tarf) yn it noardwesten, nei Kaap Bon (Rass Eddar) yn it noardeasten.
De rivier de Medjerda mûnet yn de Golf fan Tunis út.
Michael Collins (astronaut)
Syn earste ûnderfining yn de romte krige Collins mei de Gemini 10 missy yn july 1966. Collins die by dy missy in romtekuier. Nei syn Gemini 10 missy wie Collins yn it earstoan beskikber foar Apollo 8. Om medyske redenen koe Collins net meidwaan oan Apollo 8, in skiifprobleem yn syn nekwringe hie ynfloed op syn skonken. Nei in operaasje moast Collins ferskate moannen mei in beskermbân om 'e nekke rinne.
Autopedalvestêdetocht
De Autopedalvestêdetocht is in alvestêdetocht foar lju op 'e autoped, dy't elts jier holden wurdt op Pinkstersnein. Dit evenemint wurdt organisearre troch de Boalserter Autoped Feriening (Bolswarder Step Vereniging). It waard foar de earste kear holden yn 1985, doe't trettjin dielnimmers de alvestêderûte by wize fan sponsortocht op 'e autoped ôfleine, om jild yn te sammeljen foar de oanskaf fan boarterstastellen foar in kres.
De rûte dy't troch de dielnimmers oan 'e Autopedalvestêdetocht folgje, is deselde as dy't in dei letter, op Pinkstermoandei, troch de Alvestêdetocht op de Fyts ôflein wurdt. De start is yn Boalsert, wêrnei't earst in noardlike lus riden wurdt oer Harns, Frjentsjer, Dokkum en Ljouwert om te einigjen yn Boalsert. Dêrnei folget de súdlike lus oer Snits, Drylts, Sleat, Starum en Hylpen, wêrnei't de finish wer yn Boalsert is.
De Autopedalvestêdetocht giet om midsnacht fan start en oan Dokkum ta moatte de dielnimmers byinoar bliuwe. Dêrnei meie se allegearre yn eigen tempo fierder autopedsje. It ôflizzen fan 'e hiele tocht duorret likernôch 16 oant 17 oeren, sadat de measte dielnimmers let yn 'e middei oer de finish komme.
Nauwe Geau
De Nauwe Geau is in feart yn de gemeente Súdwest-Fryslân. De feart ferbynt de Hoarsewei/Jurjensleat mei it noardliker lizzende Prinses Margrietkanaal.
De namme Nauwe Geau jildt sûnt 15 maart 2007 as de offisjele namme, as ferfanging foar de eardere offisjele namme Nauwe Geeuw.
Hoarsewei
De Hoarsewei is in feart yn de gemeente Súdwest-Fryslân. De feart ferbynt it Stobberak mei de Jurjensleat besuden Twellingea.
De namme Hoarsewei jildt sûnt 15 maart 2007 as de offisjele namme, as ferfanging foar de eardere offisjele namme Horseweg.
Truman Capote
Truman García Capote (New Orleans, 30 septimber 1924 - Los Angeles, 25 augustus 1984) (berne as Truman Streckfus Persons) wie in Amerikaansk skriuwer. Hy hat fiksje, non-fiksje, koarte ferhalen en teaterstikken skreaun. Syn bekendste wurken binne In Cold Blood (1966) en de novelle Breakfast at Tiffany's (1958). Fan syn wurken binne teminsten 20 ferfilme en ek tillefyzjerigen makke.
Kennedy Space Center
thumb|It Kennedy Space Center It Kennedy Space Center (eins it John F. Kennedy Space Center en gauris ôfkoarte KSC) is it lansearplak fan de NASA foar romtemissys op Merritt Island yn Floarida. It KSC, wêrfan't de bou yn 1962 ree kaam, leit noardwestlik fan it Cape Canaveral Air Force Station fan de USAF, dêr't it ek oan grinzget. Sûnt desimber 1968 waard it KSC brûkt foar alle bemanne romtefeartmissys; yn it earstoan foar de Apollo-missys en fan 1981 oant en mei 2011 foar de Space Shuttle's.
It Kennedy Space Center Launch Complex 39 (LC-39) is it plak dêr't de raketten de romte yn lansearre wurde. It Launch Complex 39 hat twa lansearplatfoarmen: LC-39A en LC-39B. De Shuttle Landing Facility (SLF) is it fleanfjild fan it KSC dêr't de Space Shuttle lânje kin.
Wrâldkampioenskippen reedriden ôfstannen manlju
De Europeeske Kampioenskippen reedriden ôfstannen manlju wurde sûnt 1996 hâlden. Dêrby wurdt alle jierren, op in Olympysk jier nei, om de Wrâldtitels op de 500 m., 1000 m., 1500m., 5 km, 10 km, massastart, ploege-efterfolging en teamsprint striden.
Klaasje Postma
Waard berne oan de Riedhûsstrjitte yn Grou en groeide op as dochter fan Jaap Postma en Tryntsje de Groot en hie twa suskes. Gie nei de Mulo en hie har earste baan as beukerliedster yn Ynskedee, letter yn Ljouwert. Fan 1978 oant 2006 wurke hja as fêste aktrise by it profesjonele toanielselskip Tryater yn Ljouwert.
Regisseurs dy't mei har wurken wiene Thom van der Goot, Guido Wevers, Peter Tuinman, Peter te Nuyl, Jos Thie en Hans Man in ’t Veld. De grutste part fan de foarstellingen spile se yn Fryslân. Ek spile se yn films fan Pieter Verhoeff as De Dream, Nynke en de De Fjoertoer.
Rollen
Ien fan de lêste stikken dy ‘t se by Tryater spile wie Rolling Home, in stik oer har mem. Dit hat se sels skreaun en mear as 150 kear spile, wêrfan ek in oantal foarstellingen yn Kanada. It ferfolch Ameimy, dat se spilet mei Freark Smink, giet oer it ferstjerren fan har mem.
283
Foarfallen
thumb|150px|keizer Karinus
Ritthem
Ritthem is in doarpke yn de gemeente Flissingen, mei ûngefear 500 ynwenners.
Gele Buorren
Gele Buorren is in delsetting yn it súdlike diel fan Baard yn de gemeente Ljouwert. De namme komt ek foar as Geleburen, yn de sechtjinde iuw soe er Helens hjitten hawwe.
De Ynfeart
'De Ynfeart' is in keunstwurk op It Hearrenfean dat makke waard troch keunstner Ids Willemsma.
Dit keunstwurk is pleatst by de gelegenheid fan de fiering fan it 75-jierrich bestean fan ynstallasjebedriuw Mokobouw Behear.
Krusende Flerken
'Krusende Flerken' is in keunstwurk yn Vollenhove dat makke waard troch keunstner Ids Willemsma.
It keunstwurk bestiet út twa stielen flerken mei dêr tuskenyn in hege treppen. It byld jout útsjoch op fasetten fan wetterbehearsking en wettersuvering yn de hoeke fan Noardwest-Oerisel. It keunstwurk foarme de ôfrûning fan in tal wetterwurken yn en om Vollenhove. It waard yn 2010 ûntbleate troch de gemeente Stienwikerlân en it Wetterskip Reest en Wieden.
Dyk
thumb|In dyk mei weidzjende skiep yn Dútslân thumb|Basaltblokken foar beskerming fan it dyklichem In dyk is in troch minsken oanleine wetterkearing dy't in gebiet beskermet tsjin in hege wetterstân en weagen. In grûnlichem dat permanint belêste wurdt troch in wetter mei relatyf fêst peil wurdt in kaaidyk neamd.
Nederlân hat twa (bestjoerlike) typen diken: de primêre wetterkearings en regionale wetterkearings dy't meastentiids sekundêre wetterkearings neamd wurde. De primêre wetterkerings beskermje tsjin bûtenwetter, it wetter fan de see, de grutte rivieren, de Markermar en de Iselmar.
De regionale wetterkearings beskermje tsjin it binnenwetter yn marren, boezems en kanalen. Yn it westen fan Nederlân binne dit faak boezemkaaien. Under de regionale kearingen falle ek slieperdiken.
Yn it Frysk is dyk ek in synonym foar wei
Wierdyk
Oan de súdlike ouwer fan it eartiidske eilân Wieringen, dat skol ôfrint, waard yn de Midsiuwen in seewarring oanlein fan in dûbele rige peallen, dy't oanienslutend fertikaal yn de grûn setten waarden. Yn de tuskenromte fan likernôch 2 meter waard seegers propke en ôfdekt mei sân. Dat seegers waard, ticht yn 'e buert, yn de Waadsee ôfmeand. It die bliken dat it net fergiet of ferrottet. Sa'n dyk bliek bûtengewoan stoarmfêst meidat it seegers ek in fearjende eigenskip hat. Dêrom waard it seegers oant yn it begjin fan de 20e iuw ek in soad brûkt as bêde- en kessenfolling. Soksoarte dyk wurdt in wierdyk neamd, der -by fersin- fan útgeande dat it seegers ta de seewieren hearde.
De wierdyk funksjonearre lange tiid goed, oant yn de 18e iuw de pealwjirm tasloech, dy't de houten balken opfriet en dêrmei it skelet fan de dyk ferneatige. Doe waard besluten de bûtenside fan de dyk te ferstevigjen mei opsteapele basaltblokken, dy't út Noarwegen oanfierd waarden.
Earst folle letter, krige men der aan fan dat in dyk mei in grutte deldracht oan de seekant better bestand wie tjin it bûtsen fan de weagen. Doe waarden de basaltblokken skol tsjin 'e dyk oanlein.
De wierdyk oan de súdkant fan Wieringen waard de ôfrûne jierren foar in part rekonstruearre, wêrby't de trije fazes fan de ûntwikkeling fan de dyk edukatyf tentoansteld binne. It seegers dat foar de rekonstrukje nedich wie, groeit net meaer yn de Waadsee en moast ymportearre wurde fan de Dútske Eastseekust.
Queen II (album)
Queen II is it twadde studio-album fan Queen. It album waard opnommen fan 5 augustus 1973 oant en mei 20 febrewaris 1974 yn de De Trident studio's yn Londen en waard twa wiken letter op 8 maart 1974 útbrocht. It album befette de earste echte hit fan Queen Seven Seas of Rhye.
Presidinten en premiers fan Súd-Afrika
Hjirûnder folget in list fan presidinten en premiers fan Súd-Afrika.
West-Souburg
West-Souburg is in doarp yn de gemeente Flissingen dat tsjintwurdich folslein ynboud is troch de stêd Flissingen. As aparte doarpsmienskip stiet West-Souburg hjirtroch hieltiten mear ûnder druk.
Muasem (Söl)
Muasem (Dútsk: Morsum) is in plak op it eilân Söl (Sylt) yn Noard-Fryslân.
By Muasem leit de Hindenburgdaam, dy't it eilân mei it fêstelân ferbynt.
Yn de 9e iuw wie it ien fan de earste plakken dêr't de Friezen harren op Söl nei wenjen setten en oant de 17e iuw wie it it grutste doarp fan it eilân.
De measte strjitnammen fan it plak binnen Frysktalich. It Sölring, ien fan de Noard-Fryske dialekten, wurdt noch jimmeroan praat yn Muasem, ek al nimt it tal sprekkers tsjintwurdich hurd ôf.
Krekt wat bûten it doarp leit de doarpstsjerke. De 12e-iuwske Sint-Martentsjerke is tegearre mei de tsjerke fan Kairem (Keitum) de âldste tsjerke fan it eilân.